Iga kord erinevas kohas, aga mõte kaasata meie rühma noorte sõpru ja peresid on jäänud samaks. Eesmärk on ühiselt koos teha väike jalutuskäik ning pärast sooja teed ja kakaod juua ning küpsiseid süüa.
#000001
Allolevad pildid on osalejate tehtud:
#000002
8-10. aprillil toimus selle aasta esimene patrullvõistlus Viru Tarvas. Tallinna maleva tüdrukud olid esindatud kahe võistkonnaga. Lisaks oli kaasas veel üks Noorte Kotkaste võistkond.
#000004
Esimeste võistlejate start oli öösel kell kaks. Täiesti kottpimedasse metsa minevad noored pidid silmitsi seisma nii vastutegevuse kui kolme, just ärganud emakaruga, kes oma poegadega sealkandis ringi jalutasid. Karusid nad õnneks ei näinud, küll, aga oli nende jälgi ja hääli metsas kuulda. Vastutegevusega see eest õnnestus meie noortel metsas aegajalt ikkagi kohtuda. Kaotati kahjuks ka mõned elutalongid, kuid üldjuhul õnnestus neile vaid eemalt lehvitada.
#000005
Kontrollpunktides ootasid noori ees erinevad ülesanded. Luureülesanne, köiega jõe ületamine, paadipunkt, takistusrada, laskmine, organisatsiooni puudutav küsimustik, pusle jpm.
#000006
Võistlushooaeg on igatahes avatud ning noorte motivatsioon metsa minna suur.
#000008
On juba traditsiooniks saanud, et välja sõidame me Tallinnast juba reede õhtul. Suusad ja lapsed ning kaitseliidu esindajad bussi peal, termos sooja tee tegemiseks ning snäkid samuti olemas. Esimene peatus- Tartu. Täpselt paras vahemaa, et teha väike peatus, jalgu sirutada ning Lõunakeskuses mõned kiired shopingud teha.
#000012
Teine peatus Valga. Kohe Läti piiri ääres võõrustas meid Valga malevkond. Saime ööbida nende uues, aasta eest renoveeritud maja külalistetubades. Valga noorteinstruktor Janika hoolitses selle eest, et meil kõhud enne uinumist ikka täis saaksid ning, et me hommikul nurisevate kõhtudega Otepää poole ei peaks minema. Magama saime alles peale südaööd.
#000013
Hommikul võtsime suuna Otepää peale ja imestasime omakeskis, et kus siis kogu lumi on. Tavaliselt on seal kandis alati lumi maas, aga sel korral polnud seda kuskil. Arutlesime, et kas oleksime äkki Tallinnast pidanud lume kaasa võtma, või siis on kohalikelt põldudelt lumi kõik suusarajale viidud. Ja tundus, et nii oligi.
#000014
Võistluse korraldajad märkisid ära, et me rajalt eksimist ei kardaks. “Küll te aru saate kui põlvini mudas olete, siis tasuks rajale tagasi minna.”
#000015
Aga siis olid võistlused juba avatud. Meie esindajatest läksid rajale kõigepealt nooremad poisid. Neilt tuli ka päeva kõige efektsem finish. Nimelt suutsid poisid korraldada just enne lõpujoont suuremat sorti kukkumise, ning meie ühel poisil tuli suusasaabas jalast. Ta haaras kiirelt suusa koos saapaga kätte ja lippas kiirelt üle lõpujoone.
#000016
Edasi läksid starti suuremad tüdrukud ja siis suuremad poisid.Meie noored läbisid raja kõik edukalt. Keegi ei katkestanud ja päris viimaseks meist ka keegi ei jäänud. Me leppisime juba kohale minnes kokku, et läheme sinna ennast hästi tundma ja endast parimat andma. Polnud meist keegi just meistersportlane, aga see ei olnud ka sugugi oluline. Oli palju kohtumisi vanade tuttavatega, mõnus aktiivne tegevus õues ja ma olen kindel, et need bussisõidud on omaette juba toredad. Noored saavad mitmeid tunde omavahel suhelda.
#000017
Pean ära mainima, et rajal olnud noored olid väga lahedad ning abivalmis. Näiteks oli esimesena meie juurde jõudnud Nõmme segavõistkond nõus oma ooteajal meile sooja vett keetma, et me saaksime teed teha. Suured tänud teile!
#000029
Homme hommikul järgmises punktis kohtume!
#000033
ÜLK ja Nõmme noorkotkaste ühine talvelaager
#000035
Seltskonnamänge mängimas Foto: Airika Troost
#000036
Kui jõulumatk koos Noorte kotkastega läbi sai ja umbes pooled noored koju läksid, siis alustasin Nõmme noored kotkad ja ÜLK kodutütred motoriseeritud matka Männiku lasketiiru. Ehk siis pakiti lapsed ja nende asjad sõjaväe masinatesse ning sõit Männikule algas. Paljudele oli selline sõit esmakordne ning tehti palju pilte ja videosid teepeal. Viimastel meetritel lubasid autojuhid väikese vahepala ning keerasid ühtlaselt teelt kõrvale ja anti lastele ning juhendajatele ka võimalus kogeda maastikul sõidu kohta.
#000038
Edasi läks kõik laagritele tavapäraselt. Lapsed jaotati tubadesse, määrati toavanemad ning lepiti kokku kodukorras. Näiteks olid lapsed kõik seda meelt, et kui ikka koridoris jooksed, siis pead ka 5 kätekõverdust tegema.
#000039
Tegevused algasid pihta juba enne õhtusööki.
#000040
Sõlmede tegemine, orienteerumise jaoks kaardi lugemine ja kompassi kasutamine, erinevate relvade tutvustamine, laskmine õhupüssist, seltskonnamängud ja loomulikult vaba aeg. See kõik mahtus esimesse õhtusse. Samas oli see ka ettevalmistus järgmiseks päevaks kus toimus matkamäng ning eelmisel õhtul õpitut sai juba Männiku lasketiiru ümbruses kasutada praktiliselt.
#000041
Otse loomulikult jõudsid kõik võistkonnad tervelt metsast tagasi ning juttu rajal kogetu kohta jagus veel koduteelegi.
#000043
Sel ajal kui tavalised inimesed reedel õhtul läbi akende lumesadu nautisid pakkisid kolm kodutütart Annika Kurg, Liisi Tooming ja Sandra Juhkam asjad ning läksid koos noorte kotkastega välilaagrisse. Laupäeva ööl vastu pühapäeva keerasid enamus inimesi kodus kütet juurde, sest temperatuur langes kuni 14 külmakraadini, aga noored magasid metsas telkides ning kütsid ahju, et sooja saada.
#000047
Aga kõigest järgemööda. Laager sai alguse Männikult busside lõpp peatusest, kust liiguti jalgsi edasi Männiku harjutusalale. Kõigepealt püstitati telgid ja siis juba järgnesid tegevused. Reede õhtust pühapäeva lõunani jõuti tutvuda nii esmaabiga, sidepidamisega kui luuretegevusega ja õpiti ka püstitama Rootsi telkmantleid telkideks. Küttepuud tuli metsas ise teha.
#000048
Esimesel öösel selgus, et üks laagri korraldajatest on röövitud ning noored äratati vaikse häirega. Esmaseks ülesandeks oli laagri kaitsmine ringkaitsega, et keegi rohkem kaotsi ei läheks. Pärast seda järgnes juba päästeoperatsioon pimedas lumises metsas. Liiguti varjatult ning kõik lõppes hästi. Tagasi laagrisse jõudsid nii noored kui ka röövitu.
#000049
Laager oli vaimselt raske, aga noored said hakkama ning soojendavad hetkel kodus varbaid.
#000050
Liisi, Annika ja Sandra said harjutada koostööd ning omandada praktilisi oskusi kevadel toimuva Ernakese patrullvõistluse jaoks. Tallinna kodutütardel on uus Ernakese tiim kuna vanad tegijad “läksid pensionile”.
#000051
ÜLK rühma koondus Klaasi- ja keraamikastuudios
#000052
Maria Järvis- ÜLK rühma toetajaliige
Koht- Nõmme klaasi- ja keraamikastuudio
Seekordne koondus toimus Nõmme klaasi- ja keraamika stuudios. Vahest on hea midagi täiesti teistsugust teha ja uusi asju proovida. Lisaks ÜLK rühma tüdrukutele olid kohal ka tüdrukuid teistest rühmadest ning see on hea võimalus ka omavahel rohkem tuttavaks saada.
#000053
Kuna klaasi lõikamine on üks ütlemata ettevaatust nõudev töö, siis erilisi kilkeid kuulda ei olnud. Pigem vaikne nohisemine nii, et oli isegi klaasi murdmisel selle praksumist kuulda. Kes täpsemalt tahab teada kuidas seda tehakse ja mis seal kõike üldse teha saab, siis peab ikka ise kohale minema ja ma luban, et keegi ei kahetse.
#000054
Laupäeva hommikul kl 8.00 oli kogunemine Tataris ja sealt viidi Tallinna ja Harju maleva kodutüred ja noorkotkad bussiga Ämari lennuväljale. Kõigepealt oli kogunemine nn. klassiruumis ja seal räägiti meile mida me tegema hakkame, millest räägitakse ja sai ka päeva kohta küsimusi küsida. Väljas jagati meid gruppidesse ja grupp milles mina olin läks esimesena lendama Kaitseliidule kuuluva AN-2-ga. Saime ka ise proovida lennuki juhtimist, mis kõigile meeldis, meil oli grupis ka inimesi kes olid esimest korda lennukis, neile oli see elamus natuke emotsionaalne, aga lennuki juhtimise proovisid nad ikkagi ära.
#000057
Järgmisena viidi meid vaatetorni kus olid side- ja navigatsioonisüsteemid. Seal meile väga loengut ei peetud vaid saime ise erinevaid küsimusi küsida. Kunagi kui Ämari lennuväe baas alles alustas oli praeguse kaasaegse torni asemel seal vaid varisemisohus lobudik, kus nad siis ühel taburetil istudes alustasid.
#000058
Edasi läksime uhkesse sööklasse sööma. Söökla oli avar ja valgust oli palju. Toit oli maitsev ja portsud suured. Peale söömist läksime tagasi klassiruumi ja seal räägiti meile lengevarjudest ja langevarjuhüpedest.
#000059
Saime teada kuidas langevarjureid ära tunda. Neil on kas kaelas number 9 kujuline langevarju kinnituspinn või siis nad lihtsalt koguaeg räägivad sellest kui lahe see on. Langevarju hüpete tegemise juures kulub kõige rohkem aega ootamisele. Hüpe ise kestab kuskil 5 minutit. (Sõltub kõrgusest kust välja hüpatakse). On olemas ka nn pikamaalennud ehk gross gountry, kus läbitakse pikemaid vahemaid. Näiteks suvelaagrite ajal lendavad nad lennukiga Pärnu kohale ning maanduvad alles Kihnus. Suvel soojade ilmade puhul tehakse ka vettehüppeid. Varjusid on mitut tüüpi ning mida kogenum langevarjur, seda väiksem on tema langevari. Keskmiselt hüpatakse suve jooksul 150 korda ning enamus hüppeid tehakse Nurmsi lennuväljal ja selle läheduses.
#000060
NATO rahuvalvajad on eestis nelja kuu kaupa ning praegune meeskond koosneb 150st mehest. Sealhulgas ka näiteks arst, kes on spetsialiseerunud just nimelt lendurite tervise jälgimisele ja nende ravimisele. Hävitajaid on siin neli. Kahjuks meil neid näha ei õnnestunud turvakaalutlustel.
#000062
Edasi viidi meid pääste/tuletõrjeautode juurde ja seal tutvustati meile autosid ja nende sees olevaid asju nagu voolikuid, puhureid jms. Saime ka autosse sisse ronida ja sireenide huilates ringi sõita tuletõrje autoga. Näidati ka kuidas veekahur liigub. Veekahuril on näiteks seadeldis mis purustab lennukikere, et vajadusel kustutussegu lennukisse sisse lasta.
#000063
Ämari lennuväe baasis olevad vahemaad on piisavalt suured, et seal mitte jalgsi liikuda. Meie bussijuht Rain võiks vabalt seal pärast laupäevast päeva siseliinidel bussijuhina tööd saada. Üks bussipeatuse silt seal igatahes oli juba olemas.
#000066
Saime ka tunnistused, et olime lennupäeval osalenud, peale paari pildi tegemist võtsime suuna kodu poole. Tagasi linna jõudsime peale viite.
#000067